**У В Е Д О М Л Е Н И Е**

На основание чл. 91, ал. 1 от Изборния кодекс и заповед на кмета на Столичната община във връзка с произвеждането на избори за народни представители за Народно събрание, насрочени за 04.04.2021 г., и съобразно Решение № 2206-НС/11.03.2021 г. на ЦИК относно определяне условията и реда за образуване на избирателни секции в лечебни заведения, включително в COVID отделения, домове за стари хора и други специализирани институции за предоставяне на социални услуги, както и на плавателни съдове под българско знаме, и изготвяне на избирателни списъци, Решение № 2159-НС/02.03.2021 г. относно реда за образуване на секции за гласуване на избиратели, поставени под задължителна карантина или задължителна изолация съгласно Закона за здравето, с подвижна избирателна кутия,Решение № 2062-НС/16.02.2021 г. на ЦИК относно назначаване съставите на СИК за изборите за народни представители за Народно събрание, насрочени на 04 април 2021 г. и Решение № 82 / 17.03.2021 г. – НС на 25. РИК София

**О П Р Е Д Е Л Я М:**

консултациите за сформиране на съставите на секционните избирателни комисии (СИК) в COVID отделения на територията на Район „Илинден“ и сформиране съставите на секция с подвижна избирателна кутия за гласуване на избиратели, поставени под задължителна карантина или задължителна изолация съгласно Закона за здравето, да се проведат на 26.03.2021 г. от 10.00 часа в сградата на Района на адрес: гр. София, ж. к. „Захарна фабрика“, ул. „Билянини извори“ № 10, ет. 4, стая 400.

На основание чл. 91, ал. 2 от Изборния кодекс и съобразно Решение № 2062-НС/16.02.2021 г. на ЦИК в консултациите участват партиите и коалициите в 44-то Народно събрание и партиите и коалициите, които имат избрани с техните кандидатски листи членове на Европейския парламент от Република България, но не са парламентарно представени,

които са участвали в изборите за народни представители на 26 март 2017 г. и са имали парламентарна група в Народното събрание към 05.02.2021 г.

Парламентарно представени партии и коалиции са:

а) партия ГЕРБ е с парламентарна група от 95 народни представители;

б) коалиция „БСП за България“ е с парламентарна група от 70 народни представители;

в) партия ДПС е с парламентарна група от 25 народни представители;

г) коалиция „Обединени патриоти (ОП)“ е с парламентарна група от 21 народни представители;

д) партия ВОЛЯ е с парламентарна група от 12 народни представители;

е) коалиция „Демократична България – Обединение“ (РБ), които имат избрани с техни кандидатски листи членове на Европейския парламент от Република България, но не са парламентарно представени

В консултациите могат да участват и други партии и коалиции, които не са парламентарно представени в 44-то Народно събрание.

Съгласно Решение № 2062-НС/16.02.2021 г. на ЦИК при консултациите участващите партии и коалиции представят, както следва.

а) Писмено предложение за състав на СИК, което съдържа:

– наименованието на партията или коалицията, която прави предложението;

– три имена и ЕГН на предложените лица;

– длъжността в комисията, за която се предлагат;

– образование, специалност;

– телефон за връзка с предложеното за член на СИК лице.

б) Заверено от партията копие от удостоверение за актуално правно състояние на партията, издадено не по-рано от 14.01.2021 г., или копие от решението за образуване на коалицията за участие в изборите за 44-то Народно събрание. С тях се удостоверяват имената на лицето/лицата, представляващи партията или коалицията.

в) Когато в консултациите участват упълномощено/и лице/а, се представя пълномощно, подписано от представляващия/ите партията/коалицията, или заверено копие от такова пълномощно.

г) Списък на резервните членове, които да заместят предложените от партиите и коалициите лица за състави на СИК, когато правомощията на член на СИК се прекратят предсрочно в случаите по чл. 51, ал. 2 от ИК или когато член на СИК не се яви в изборния ден. Заместването се извършва с решение на РИК. Списъкът трябва да съдържа данните, посочени в буква „а“.

Настоящото уведомление ще бъде обявено на информационното табло в административната сграда на Район „Илинден“ – гр. София, ж. к. „Захарна фабрика“, ул. „Билянини извори“ № 10, ет. 3, и ще бъде публикувано на интернет страницата на администрацията: [www.ilinden.bg](http://www.ilinden.bg/), както и на интернет страницата на Столичната община: [www.sofia.bg](http://www.sofia.bg/).

С уважение,

**ИВАН БОЖИЛОВ**

*Кмет на Район „Илинден“*